
GOBIERNO AINDA NO A KEDA CLA 
PA SUCESOR DI MEDIADO PONTILIUS 


BARON DI DROGA 
CU TABATA UZA 
ARUBA COMO 
TRAMPOLIN DETENI 


VACATION RENTALS 
TA CONTRIBUI CU CASI 
1 BIYON FLORIN NA 
E ECONOMIA LOCAL 


6 
PROME CU 
BIN CU PLANTA 
HIDROGENO TIN CU 
HACI TERENO DI LIMPI 


GOBIERNO NO TIN PLACA PA HACI ESAKI 

P 
a algun luna caba, e actual media- 
do di Gobierno, sr Anselmo Ponto- 
lius, a anuncia cu pa 2023 e lo baha cu 
pensioen despues di hopi tempo a tra- 
ha como sindicalista y pa hopi tempo 
tambe como mediado di gobierno. 


Minister Glenbert Croes kende ta 
encarga cu labor y ta responsabel pa 
nombra un mediado nobo, ainda no 
a atende cu e asunto aki loke a habri 
caminda pa speculacion tuma luga riba 
e sucesor di Pontilius. 


Aparentemente lo a haci un apelacion 
riba e ex lider sindical pa e keda como 
mediador te ora cu gobierno logra haya 
un persona adecuado pa e puesto aki 
pero te ainda no tin indicacion algun si 
esaki ta logrando. 


Pa hopi aña caba Pontilius a converti 
su mes den un figura hopi respeta den 
disputanan laboral caminda e ta inter- 
veni den nomber di gobierno, pa logra 
soluciona problemanan laboral, princi- 
palmente pa loke ta trata ceramento di 
CAO nobo pa trahadonan na un of otro 
empresa. 


Minister di Labor Glenbert Croes te 
ainda no a duna informacion publico 
riba e desaroyo aki y ki proceso gobi- 
erno ta siguiendo cu e proceso aki 
caminda entre otro algun nomber ta 
bayendo rond di oficialnan di gobierno 
kendenan ta hopi liga na partido MEP. 


Un nomber cu ta wordo menciona pa 
algun tempo caba pa bira mediado di 
gobierno, ta di e Presidente di STA, 
esta Diego de Cuba pero ya caba tin 
indicacion for di e seno sindical, cu pa 
nomber Diego como mediado di gobi- 
erno, ta mescos cu nombra Glenbert 


Croes mes como mediado. 
For di 2017 e afiliacion di e lider di 
sindical cu gobierno di MEP pero tambe 
den pasado, ta conoci pa tur hende y el 
a bira consehero di e actual Minister di 
Labor pa algun aña caba. 


Su actividadnan sindical ta masha limita 
y masha keto y na algun compania di 
gobierno, su sindicato a perde varios 
miembro cu a cambia di sindicato pa e 
falta di interes di Presidente de Cuba. 


AWEMainta a wordo informa c’un 
candidato cu ta ser mira den e mundo 
sindical como e persona perfecto pa 
tuma over como mediado di Gobierno, 
ta e ex lider sindical Rudy Geerman 
kende ta gosa di hopi reconocimento y 
respet cerca sindicatonan pero tambe 


cerca dunadonan di trabou. 


Como lider sindical Geerman a traha 
semper bon cu tur gobierno cu a sinta, 
atendiendo interes di su trahadonan 
den e forma mas responsabel posibel 
y ainda despues cu el a retira como 
sindicalista, el a interveni den varios 
conflicto laboral y a yuda e partidonan 
yega na un solucion. 


No a logra di haya contacto cu Rudy 
Geerman riba e asunto aki pero hopi ta 
kere cu e ta e persona indica pa tuma 
over pa Anselmo Pontilius. 


Gobierno ainda no a keda cla pa 
sucesor di mediado Pontilius 

N 
a Colombia den curso di ayera a 
haci un anuncio grandi cu captura 
di algun persona grandi den mundo di 
droga cu tabata uza entre otro Aruba 
pa transporta droga pa otro paisnan. 
Esaki a wordo anuncia via di un informe 
oficial door di Policía Antinarcóticos. 
Nan a bisa cu den coordinacion cu 
Ministerio Publico y Agencia Antidroga 
(DEA), di Merca, a logra captura 7 
persona pidi den extradiccion door di 
districto zuid di Florida. 


Di acuerdo cu informacion cu e grupo 
aki a duna, esnan aresta ta forma parti 
di un red criminal yama Los Pajaros 
cu tin relacion cu cartelnan dedica 
na trafico di cocaina na Republica 
Dominicana, Puerto Rico, Jamaica, 
Aruba y Haiti. 


De acuerdo con Antinarcóticos, los 
capturados hacían parte de una red 
criminal que se hacía llamar ‘los 
Pájaros’, con nexos con carteles dedi- 
cadas al tráfico de cocaína en República 
Dominicana, Puerto Rico, Jamaica, 
Aruba y Haití. 
E droga cu e grupo aki tabata proceso 


tabata sali for di Nort Santander, via di 
La Guajira, uzando diferente isla como 
trampolin pa despues yega Centro 
America y Merca. 
Den dos operacion a confisca mas cu 2 
mil kilo di cocaina procedente di e area 
Colombiano menciona. 


Aparentemente durante dos aña, cu 
e investigacion a dura, a confisca 
di e grupo aki 15.6 ton di e mate- 
rial pa procesa cocaina, balora na 


144.429.500 dollar. 
Albis Pinedo Alarcon, alias Albis, ta 
wordo señala como hefe di e organ- 
isacion. E ta abogado pero a yega di 
ocupa diferente puesto publico na La 
Guajira. 
Manera por corda, no solamente autor- 
idadnan di Aruba pero e barco di guera 
Hulandes den Caribe den e ultimo mita 
di 2022 a confisca cargamentonan 
grandi di droga. Den un relato anterior 
a calcula esaki na mas cu 35 mil kilo. 


Y 
a caba diaranson atardi laat Alberto Groeneveld a 
haya su libertad. E tabata un di e cuatro personanan 
deteni den cuadro di investigacion relaciona sexting, ex- 
torsion y labamento di placa. Un caso unda cu a confisca 
mas cu 100 florin na un solo sitio. 


E persona aki riba su Facebook a publica, despues di a sali 
liber, cu el a wordo condena sin sa contenido di e caso. 
Segun e splicacion cu el a duna, el a haci denuncia di e 
caso, e no a bisa si e tambe tabata un victima. Pero si loke 


el a pone bon cla den su mensahe cortico tabata “ami ta 
inocente”. 


E tabata un di e cuatro personanan deteni siman pasa ora 
cu autoridadnan a cuminsa actua contra un caso unda cu 
lo tin un rabo largo di extorsion. 
Pero despues di e prome informe di siman pasa diabierna, 
no a tende nada mas. Ni si ta solamente un persona a 
wordo laga liber of tur otro hende mas y ki rumbo e caso 
ta bayendo. 


Alberto Groeneveld laga liber 


Potret di El Tiempo 


Baron di droga cu tabata uza 
Aruba como trampolin deteni 

V 
acation Rental Professionals Aruba (VRPA) a expresa 
nan sosten pa mas cumplimento y regulacion den e in- 
dustria di ‘vacation rentals’ pa asina sigura un crecemento 
continuo riba e isla. Como cu vacation rental ta forma un 
parti significante di e industria turistico y ta un tendencia di 
biahe global cu ta creciendo rapidamente, VRPA ta kere cu 
mas regulacion ta necesario pa por maneha e industria na 
un manera responsabel y sostenibel. 


E meta di e guia pa ‘vacation rentals’ mas responsabel y 
sostenibel na Aruba ta pa traha hunto cu conseheronan pa 
wak con por implementa y ehecuta e recomendacionnan. 
Un estudio haci recientemente riba e impacto economico 
di vacation rental na Aruba a constata cu e industria ta 
contribui cu casi 1 biyon florin na e economia local. 


VRPA, representa pa e miembronan Sjoerd de Vries, Alex 
Cybul y Alberto Perret, den colaboracion cu Dennis Goedheid, 
kende ta revolucionando e manera di inverti y maneha vaca- 
tion rentals pa casi un decada caba na Orlando, Florida, a 
desaroya un lista di dies recomendacion pa vacation rental 
mas responsabel y sostenibel na Aruba. 


E recomendacionnan ta inclui introduccion di un sistema di 
licencia pa vacation rentals, aumenta cumplimento di belas- 
ting, enrikece y empodera e forsa laboral Arubano, sigura 
un balans adecua entre vacation rentals y vivienda pagabel 
y implementacion di un plan di maneho pa zonido, staciona- 
mento y desperdicio. 


Pa sigura oportunidadnan igual entre vacation rental y 
hotelnan tradicional, VRPA ta sugeri pa cera e acuer- 
donan cu OTA’s (manera Airbnb) pa remiti e Tourist Levy y 
e Environmental Levy directamente di parti di e propietar- 
ionan, y pa esunnan cu ta maneha vacation rental remiti 
belasting di parti di e propietarionan pero basa riba nan 
ganashi. 


E sistema di licencia pa vacation rental cu ta wordo reco- 


menda lo sigura cu un cierto porcentahe di e licencianan 
duna lo ta pa localnan/residentenan di Aruba. VRPA ta hay’e 
importante pa sigura un cantidad considerabel di licencia pa 
e comunidad local. Parti di e costo pa un licencia di vacation 
rental por wordo uza pa sostene proyectonan cu lo enfoca 
riba vivienda pagabel. 


Pa conserva e esfera di e bario, e vacation homes semper 
lo wordo bon manteni, nan lo ta limpi y sigur y e propietari- 
onan ta dispuesto pa inverti den nan propiedadnan. Un plan 
di maneho pa zonido, stacionamento y desperdicio tambe 
mester wordo implementa pa asina sigura e comodidad y 
siguridad di e huesped y e residentenan permanente. 


Finalmente, VRPA ta sugeri pa atrae mas famia, Millennials, 
y Gen Z, kende ta prefera vacation rentals y lo representa 
75% di tur consumidor y biahero pa aña 2025, y cu expecta- 
tiva di un crecemento anual di 9.87% pa e industria di vaca- 
tion rental entre 2021-2025. VRPA ta kere cu manteniendo 
e ganashinan den e comunidad local Arubano, e placa lo 
keda Aruba y lo beneficia e economia di e isla. 


E lista completo di recomendacionnan: 


• Introduccion di un sistema di licencia pa vacation rental 


• Aumenta cumplimento di belasting 


• Enrikece y empodera e forsa laboral Arubano 


• Sigura un balans adecua entre vacation rentals y 


vivienda pagabel 


• Introduccion di un Plan di Maneho di Zonido 


• Introduccion di un Plan di Maneho di Stacionamento 


• Introduccion di un Plan di Maneho di Desperdicio 


• Conserva e esfera di bario 


• Atrae mas famianan, Millennials & GenZ 


• Mantene ganashinan den e comunidad local Arubano 


Vacation Rentals ta contribui cu casi 
1 biyon florin na e economia local 

M 
ientras cu tanto Minister di Energia, Glenbert Croes como tambe Min- 
ister Plenipotenciario na Den Haag, Ady Thijssen recientemente a in- 
forma riba e posibilidad pa un proyecto di un planta di hidrogeno, ainda 
no tin mucho claridad riba kende of con lo haci cu e refineria na San Nico- 
las. Minister Glenbert Croes a declara siman pasa cu hasta e lo kier acopla 
e compania di Eagle LNG na e proyecto hidrogeno aki cual proyecto supu- 
estamente ta parti di e vision di e mandatario y su gobierno, pa desaroya 
e tereno di refineria na San Nicolas. 
Palabranan bunita pero e caminda pa yega na un acuerdo ta hopi leu mes 
ya cu ainda no ta sigur kico lo haci cu e tereno di refineria, cual ta birando 
un skelet sumamente peligroso segun e dianan ta pasando. 


Cantidad di aparatonan di hero ta biniendo abou, cu peliger cu nan por 
cay riba principalmente personal di siguridad y e situacion di tur loke ta 


Prome cu bin cu planta hidrogeno 
tin cu haci tereno di limpi 
Gobierno no tin placa pa haci esaki 


para riba e tereno ta asina deteriora cu prac- 
ticamente no por papia di un “reapertura” di 
e refineria ya cu no tin refineria mas pa wordo 
habri di nobo. 
Pues cualkier proyecto pa e tereno di e 
refineria, ta rekeri pa gobierno ‘ruim op de 
boel’ caminda tin cu deshaci di tur plantanan 
cu tin riba e tereno y cu a putri formalmente 
dor di salpeter mientras tin algun edificio cu 
tambe a deteriora asina hopi cu nan tin cu 
wordo basha abou. 
Pero deshaciendo di e makinaria di staal lo a 
apenas e inicio di un proceso cu lo bay costa 
miyones di florin y pa cual ningun hende sa di 
unda lo saca e placa aki pa ruim op tur cos. 
Gabinete Wever Croes I y II a negocia cu e 
compania CITGO y a laga e compania aki 
bandona e proyecto di reapertura sin a exigi pa 
e compania cumpli cu pago pa limpia e tereno, 
cual den e contracto tabata stipula na 300 
miyon dollar y awor no tin ningun compania cu 
ta responsabel pa e limpiesa di e tereno. 


Deshaciendo di tur loke ta construi riba e 
tereno ta un parti cu ta mucho mas facil cu 
e parti caminda cu tin cu bay na “rehabilita” 
e tereno mes di e refineria, cual ta contamina 
den lo mas profundo cu petroleo cu a lek pa 
añanan largo riba e tereno aki. 
Den pasado a exigi EXXON pa para responsabel 
pa esaki pero despues cu otro companianan a 
tuma over e refineria, tambe nan a tuma over 
parti di e responsabilidad aki pero awor cu 
CITGO a bay, ta mustra cu ningun compania cu 
a traha cu e refineria, a laba man di nan deber 
y obligacion di para responsabel pa limpia e e 
contaminacion di e tereno aki. 


Tambe tin cu menciona cu varios pier cu ta den 
lama na cual barconan tabata mara pa baha 
combustibel, a deteriora asina hopi cu varios 
di nan pida pa pida a cuminsa cay den lama, 
cual tambe tin cu wordo saca y cu tambe lo 
bay costa miyones di florin pa ser logra. 
Pues prome cu gobierno y Minister Croes papia 
di establecimento di un planta hidrogeno riba 
e tereno di refineria, tin cu splica con gobierno 
tin plan di logra esaki mirando e situacion cu e 
refineria ta aden na e momentonan aki. 
Mientras tanto e compania SHELL a cuminsa 
cu construccion di un planta hidrogeno mas 
grandi di Europa na e ciudad di Rotterdam cual 
construccion lo tin cu keda cla pa aña 2025. 

D 
urante pandemia Gobierno di Aruba a intro- 
duci e Loonsubsidieregeling pa duna apoyo 
financiero na dunadonan di trabao pa por sigui 
paga un parti di e salarionan di nan emplead- 
onan y asina yuda mantene mas hopi posibel e 
cuponan di trabao. Esaki tawata importante pa 
suavisa e caida drastico di nos economia y man- 
tene e consumo di trahadonan y benta di compa- 
nianan. 


Dunadonan di trabao a ricibi e subsidio salarial 
den forma di un voorschot den e periodo di 1 mei 
2020 pa 31 october 2021. E pago di e voorschot 
a wordo haci door di SVb a base di e perdida 
di benta di por lo menos 25% indica door di e 
mesun companianan. Un total di 423 miyon florin 
a wordo otorga na subsidio salarial pa cubri te un 
maximo di 60% di e salario di e empleado. 


Na 2021 a determina oficialmente e perdida di 
benta a base di aangifte di BBO entrega. SVb a 
determina a base di e informacion oficial aki e 
suma definitivo di loonsubsidie. A conclui cu a 
otorga 145,5 miyon florin di mas na dunadonan 
di trabao mientras dunadonan di trabao a ricibi 
18,2 miyon florin di menos. Pa tur luna cu a ricibi 
loonsubsidie, dunadonan di trabao a ricibi un 
“toekenningsbesluit”. Si dunadonan di trabao 
no tawata di acuerdo cu esaki, por a entrega 
bezwaar y eventualmente bay den beroep. 


Banda di otorga e loonsubsidie, SVb ta e instancia 
responsabel pa recobra e suma otorga di mas 
na loonsubsidie. Na final di 2021 dunadonan di 
trabao na ken a wordo otorga loonsubsidie di 
mas, a ricibi un carta cu informacion di e loon- 
subsidieregeling y tambe di e “invordering- 
sproces”, e proceso pa debolbe bek e suma ricibi 
di mas. Tambe dunadonan di trabao a wordo pidi 
pa debolbe bek e suma ricibi di mas of cera un 
areglo di pago. Na maart 2022 un recordatorio 
di pago a wordo manda sigui pa un aanmaning. 
Desde april 2022 e proceso di recobra e suma 
ricibi di mas na loonsubsidie a cuminsa. 


Recientemente 
ministerio 
di 
Asuntonan 
Economico, Comunicacion y Desaroyo Sostenibel 
a ricibi di SVb e relato di loonsubsidieregeling 
2022. 


Minister Geoffrey Wever: 


Sector priva ta cumpli cu e loonsubsidieregeling 


Den 2021/2022 un suma di 13 miyon florin na bezwaar a wordo declara 
hustifica y Corte a duna dunadonan di trabao rason den otorgamento di loon- 
subsidie na un balor di 6,5 miyon florin. Den proceso di tratamento tin un 
cantidad di bezwaar cu un balor di 29,1 miyon florin y Corte tin cu duna 
su veredicto ainda riba otorgamento di loonsubsidie cu un balor di 700 mil 
florin. Na final tin un suma di 96,2 miyon florin paga di mas na loonsub- 
sidie pendiente cu por wordo exigi di inmediato door di SVb. Di e suma aki, 
SVb a ricibi 39,6 miyon florin. Pa loke ta trata e suma di 18, 2 miyon florin 
cu dunadonan di trabao a ricibi di menos, SVb a paga 13,2 miyon florin na 
dunadonan di trabao. 
E relato di loonsubsidie 2022 ta demostra cu sector priva ta cumpli pa debolbe 
e suma ricibi di mas pero tambe a haci uzo di nan derecho den caso a ricibi di 
menos. Esaki ta mustra cu e ehecucion di e loonsubsidieregeling tawata un 
instrumento esencial durante pandemia pa combati e impacto negativo riba 
nos economia di Aruba segun minister Geoffrey Wever. 

S 
KOA a cuminsa cu aplicacion general di muchanan pa e 
proximo aña escolar pa tur nivel di scol. 


E ta importante pa tur mayor ta bon informa cu pa e aña 
escolar nobo di 2023-2024 tin cambionan den e suma di 
contribucion di “schoolgeld y airco geld” pa e scolnan di 
SKOA. 


Tarifa di contribucion di mayor pa e aña escolar 
binidero ta lo siguiente pa cada nivel di scol: 
• Pa kleuterschool schoolgeld ta Awg. 250,- 
y aircogeld ta Awg.150,- 


• Pa basisschool schoolgeld ta Awg. 275,- 
y aircogeld ta Awg.150,- 


• Pa mavoschool schoolgeld ta Awg. 350,- 
y aircogeld ta Awg.150,- 


Pa por aplica pa aña escolar 2023-2024 mester cumpli cu 
rekisito di SKOA cu ta rekeri e contribucion di “schoolgeld y 
airco geld” ta completamente paga di aña escolar anterior 
di 2022-2023. Mayornan por haci peticion pa un areglo di 
pago entrante 1 di April 2023. 


Mayornan cu no (re)inscribi nan yiunan na tempo of cu no 
ta cumpli cu e rekisitonan di SKOA por tin consecuencia 
caminda e aplicacion por wordo cancela. Esaki por resulta 
cu e mucha no ta bay tin su luga sigura na un scol pa e 
proximo aña escolar. 
Pa preveni esaki SKOA ta conseha pa mayornan haci aplica- 
cion na tempo pa asina sigura nan luga na un scol y cumpli 
cu su derecho na enseñansa. 


Pa mas informacion tocante aplicacion y contribucion di 
mayor por bishita nos website www.skoa.aw of por yama na 
liña directo +297 523 1800 durante orario di oficina. 


SKOA ta informa tocante areglo di pago pa 
contribucion di “schoolgeld y aircogeld” 

M 
anera ta conoci, na januari Minister di 
Husticia y Asuntonan Social Sr. Rocco 
Tjon a reuni cu ambos DTI y Elmar, pa asina 
e proceso pa cambia e luznan di 28W pa 60W 
pa mas iluminacion den e bario di San Nicolas 
por cuminsa. 


Esaki ta parti di e proyecto multi-ministe- 
rial “Veilige Barios”, caminda hunto cu CEDE 
Aruba, ta bay percura pa eleva e siguridad 
den barionan pa henter comunidad, a traves 
di diferente programanan pa cu e centronan 
di bario, pero tambe a traves di miho ilumina- 
cion y camaranan di siguridad. 


For di aña pasa a haya aprobacion di e presu- 
puesto pa asina percura pa bin cu 113 punto 
di iluminacion adicional. Bisando esaki, e 
siman aki Elmar a cuminsa cu e proyecto aki, 
den e bario miho conoci como The Village. E 
importancia di cayanan bon ilumina no por 
ser subestima. 


E ta importante pa tin iluminacion adecuado, 
no solamente pa yuda combati criminalidad, 
pero tambe pa yuda peaton y conductor pa ta 
mas sigur riba nos careteranan. Cu e aumento 
di wattage, residentenan di San Nicolas por 
spera un miho nivel di iluminacion den nan 
bario. 


Di parti di Ministerio di Husticia y Asuntonan 
Social, por bisa cu e proyecto aki tin un prio- 
ridad halto, mirando cu pronto, nos lo wak 
barionan cu mucho mas luz, pa asina mitiga e 
riesgo di criminalidad of cualkier desgracia di 
trafico pa motibo di falta di lusamento. 


Di e manera aki nos ta un paso mas cerca den 
brinda siguridad na nos hobennan y comu- 
nidad henter, pero tambe brinda un miho 
calidad di bida na nos hobennan den e cuadro 
social. 


Minister Rocco Tjon: 


Instalacionnan pa mas iluminacion 
den bario di San Nicolas a inicia 


Como parti di e proyecto di Veilige Barios 

D 
iamars mainta, durante un entrevista na 
Parlamento, Parlamentario Shailiny Tromp- 
Lee a remarka di kier trece aclaracionnan pa loke 
ta trata su discurso na IPKO siman pasa, miran- 
do cu a tuma nota cu prensanan partidista no 
por bisti nan pechi di pais Aruba, y ta saca cos- 
nan for di contexto treciendo asina na comuni- 
dad, su discurso den un luz negativo. 


Parlamentario Tromp-Lee a indica cu e motibo 
pakico e ta kere cu tin un relacion di descon- 
fiansa den Reino ta pasobra cu su coleganan 
parlamentario Hulandes ta carece di conoce- 
mento di e islanan, di informacion concreto di 
e desaroyo di cada isla y ta carece di e sabi- 
duria cu cada isla riba nan mes ta unico y tin 
un otro punto di salida. No tin un “one size fits 
all”. Durante su discurso, sra Tromp-Lee a haya 
algun pregunta cu aki na Aruba a wordo saca di 
contexto y esaki semper ta e caso na momento 
cu nan no ta compronde (of ta haci manera no ta 
compronde) e panorama completo y ta uza esaki 
na beneficio partidista, cual sigur ta e caso den 
e situacion aki. 


Parlamentario Tromp-Lee ta indica cu den un situ- 
acion “normal” enberdad su trabou ta, manera 
indica pa un colega di Hulanda na IPKO, pa 
controla gobierno y si mester yama nan pa duna 
cuenta den sala di Parlamento riba nan actonan. 
Esaki sigur lo tabata un remarke completamente 


Debi cu prensanan partidista ta saca cosnan for di contexto: 


Parlamentario Shailiny Tromp-Lee ta trece dilanti 
aclaracionnan pa loke ta su discurso na IPKO 2023 (Parti 1) 


na su luga pero mirando e realidad pa loke ta trata e proceso encamina 
pa loke ta trata COHO y RAFT esaki no ta e caso. Desde un principio 
Gobierno tabata informa Parlamento y desde un principio mayoria den 
Parlamento no tabata di acuerdo cu e condicionnan y tampoco cu e “take 
it or leave it” actitud di Hulanda. Algo cu te dia di awe mayoria di nos no 
ta compronde y of ta haya aceptabel mirando e situacion. Ta importante 
pa na momento cu ta trata e retonan financiero actual di pais Aruba, na 
ningun momento perde for di bista e contexto y e realidad actual di nos 
pais. No por lubida cu tur cos a origina door di e pandemia. 


P’esey mes Parlamentario Tromp-Lee a trece dilanti den su discurso na 
IPKO e refinanciamento di e debenan, na unda nan como Parlamento di 
Aruba den su mayoria a indica na gobierno cu nan no ta para pa e ley di 
consensus di supervision financiero. Den e contexto aki ta haya incom- 
prendibel cu awe Hulanda ainda tin esaki riba mesa y cu Hulanda ainda 
ta pone como condicion pa refinanciamento di e debe mara na covid. 


Pa loke ta trata e refinanciamento di nos debenan mi a trece padilanti 
na IPKO cu mi ta haya hopi remarcabel cu mientras nos ta comber- 
sando tocante slavernijverleden y democratisch deficit, nos ta haya un 
situacion na unda cu nos como Parlamento di Aruba (den su mayoria) 
a indica na nos gobierno cu nada no a cambia den nos postura pa cu e 
leynan di consenso toch Hulanda ta sigui cu e proceso di RAFT. Mescos 
cu nos no tabata para pa COHO, nos no ta para tampoco pa RAFT. Alabes 
mi a trece padilanti cu mi ta haya incomprendibel cu Hulanda kier sigui 
negosha encuanto RAFT sin a contesta of reacciona oficialmente riba 
nos verslag manda pa Hulanda al respecto na mei 2022. P’esey a pidi 
nos coleganan di Hulanda pa duna e situacion aki su atencion. No pa bin 
haci nos trabou pa nos pero mas bien pa nan bay atende e punto aki cu 
nan Gobierno. 

D 
iahuebs den oranan di mainta polis a bay 
entre rotonde Sero Tijshi cu rotonde di Ma- 
huma, pa un accidente entre dos auto y un bus 
di Arubus. Polis di trafico a cera e caminda, esta 
entre e dos rotondenan debi cu e autonan tawa- 
ta ariba caminda. Un otro bus di Arubus a pre- 
senta la tuma e pasaheronan over pa asina nan 
por yega nan destino. 
No tawata tin hende herida. 


Accidente entre 3 auto ariba Sero Tijshi 

E 
siman aki, e comunidad deportivo di Aruba ta ansioso 
pa ricibi e mandatario mas halto di deporte na Mundo, 
esta sr. Thomas Bach, presidente di Comite Olimpico Inter- 
nacional. Hunto cu sr. Bach lo bini tambe un delegacion di 
ehecutivonan di Panam Sports y Olympic Solidarity. 


Pero ken realmente ta sr. Thomas Bach? 
Thomas Bach ta naci 29 December 1953 na Alemania y 
ta di profesion abogado como tambe un ex-miembro di e 
ekipo Olimpico di esgrima y medayista di Oro Olimpico den e 
Weganan Olimpico di Montreal. 


Thomas Bach ta den su 9 aña como presidente di Comite 
Olimpico Internacional (International Olympic Committee) 
esaki desde 10 di september di anja 2013. Bach tabata 
tambe un miembro di comite di ehecutivo di e Confederacion 
Olimpico Aleman. Bach ta tambe e prome campeon 
Olimpico cu a keda eligi como presidente di Comite Olimpico 
Internacional. 


Thomas Bach a keda eligi pa un termino di 8 aña como IOC 
President na e 125th IOC Sesion na Buenos Aires, Argentina 
na september 10 di aña 2013. Cu 49 voto den e ronda final, 


e la sigura e votonan mayoritario y a keda eligi. Bach a reem- 
plasa Jacques Rogge cu a sirbi como presidente di IOC for 
di 2001 pa 2013. Bach a wordo reeligi pa su di dos termino 
como presidente na e 134th IOC Sesion esaki na 2019 y lo 
keda te cu 2025. Durante su presidencia te cu awor, Thomas 
Bach a wordo reconoci cu diferente honor pa su excelente 
trabou desplega den deporte esaki rond mundo, por ehempel 
na Polonia, Grecia, Tunesia, Spaña, Korea del Sur y Hapon. 


Actualmente Thomas Bach hunto cu un delegacion di miem- 
bronan di e comite di ehecutivonan di Panam Sports y Olympic 
Solidarity ta den un gira den Centroamerica y Caribe unda 
nan ta bishitando varios pais, incluyendo Aruba e weekend 
binidero. Presidente Bach ta bishitando e paisnan/islanan 
den Caribe caminda tin miembronan di Comite Olimpico 
Internacional. E ta bishita nan y e NOCs di e paisnan. 


Presidente Thomas Bach 
lo yega Aruba awe 


Charla dia 11 di maart 2023 


Fundacion pro persona cu Dislexia 
D 
en pasado nos como organisacion a focus riba e mo- 
mento cu e mucha ta drenta scol basico. E biaha aki 
nos ta focus for di baby te cu kleuter, e tempo prome cu e 
drenta scol basico. E charla ta pasa riba e diferente fase 
entre 0 te cu 6 aña. Cada fase tin mester di nan atencion 
pa saca e desaroyo maximo di bo yiu. P’esey nos di Funda- 
cion p.p.c. Dislexia a haci e charla pa tur hende cu ta forma 
parti di e desaroyo di un mucha di e edadnan ey. 


Luga: MFA Paradera, Orario: 10am – 12pm 


Charla gratis, manda un whatsapp na: 566 0140 pa reserva 
bo lugar. Nos cuponan ta limita door di e espacio cu nos 
tin disponibel. Esaki ta prome biaha cu nos Fundacion tin 
un charla di e fasenan aki di e mucha. No perde! 

D 
iasabra awor lo ta un dia historico pa Comite Olimpico 
Arubano(COA) mirando cu un berdadero soño lo bira un 
realidad. Semper COA tabata anhela pa tin su mesun cas di 
deporte na Aruba. Pa hopi aña COA tabata situa den stadi- 
on Guillermo P. Trinidad den dos oficina chikito cual espacio 
no tabata grandi, mirando tur e profesionalnan den servi- 
cio. Segun añanan a transcuri, e famia di COA a sigui crece y 
mester a busca un espacio mas grandi. A haci varios sondeo 
den pasado pero sin mucho exito. Durante añanan a keda 
persevera te cu a logra pa esaki awe a bira un hecho. 


Cu hopi orguyo por anuncia cu diasabra awor 11 di maart 
durante un Festival Deportivo por fin Comite Olimpico 
Arubano por estrena e cas di deporte na Aruba. Pa e motibo 
aki tambe COA kier a invita tur atleta y ex-atleta Olimpico y 
nan famia, coach y dirigente nan deportivo, nos federa- 
cion nan deportivo, amantenan di deporte, bisiñanan den e 
bario di Playa y henter e pueblo di Aruba pa bin presencia 
un momento unico pa e deporte na Aruba. Loke lo hasi e 
diasabra uno mas special ainda ta cu na e apertura di e 
oficina di COA lo ta presente nada mas y nada menos cu e 
Presidente di Comite Olimpico Internacional, Thomas Bach, 
hunto cu e Presidente di Panam Sports, Neven Ilic y un dele- 
gacion di comite di ehecutivonan di IOC, Panam Sports y 
Olympic Solidarity hunto cu nos dignitario nan di Aruba. 


Di 9or di mainta pa 12or di merdia, lo bay tin demostra- 
cion di algun di nos deportenan Olimpico y e deporte nan 


mas popular na Aruba. Tambe lo tey Archivo Nacional cu e 
historia di deporte na Aruba. Den e parti oficial lo corta sinta 
y lo canta e Himno Olimpico y e tono glorioso Aruba Dushi 
Tera. Lo bay tin baile di Popcorn Dancers y mas sorpresa 
cu no por divulga ainda. E marca oficial di Comite Olimpico 
Arubano y su delegacion deportivo, Totto di Colombia lo tin 
un tent unda nan lo expone e uniform nan di ultimo modelo 
pa loke ta e ciclo Olimpico aki. E mural di e artista Paul Wong 
tambe lo haya su debido atencion mescos tambe e parti 
interior di e edificio di COA cu a keda masha bunita mes. 
Excelencia Catering lo percura pa ofrece snacks y pasa boca 
tipico como tambe coy bebe na prijs di famia.  
Yega diasabra awor na e oficina di COA situa na Vondellaan 
27(bandi Banco di Caribe y enfrente di veld di Cricket) y bin 
celebra e momento historico aki. 


Festival Deportivo 


Comite Olimpico Arubano lo inaugura nan edificio nobo 
cu presencia di Presidente di IOC, sr. Thomas Bach 

P 
rome cu esey, Aruba tabata representa pa Comite Olimpi- 
co Antiano, NAOC. Su siguiente aña na 1986, Aruba a rici- 
bi e reconocimento di Comite Olimpico Internacional(COI). 
E mision di COA ta pa desaroya, promove y proteha e move- 
mento Olimpico na Aruba segun e ideal y balornan mescos 
tambe e filosofia cual ta hancra den e Carta Olimpico. En 
cambio COA su vision ta pa medio di excelencia den deporte 
y cu e balornan Olimpico como guia fundamental, reforsa 
e posicion di Comite Olimpico Arubano como lider den de- 
porte. Cu e miembresia oficial Comite Olimpico Arubano ta 
sigura nan participacion di e atletanan Arubano na e Wega- 
nan Olimpico. 


Aruba prome biaha a competi na e Weganan Olimpico di Seoul 
na 1988 y di eynan a participa cada 4 aña na tur e Weganan 
Olimpico cu a sigui. Desde 1988 Comite Olimpico Arubano a 
participa na 8 weganan Olimpico. E weganan di Seoul tabata 
e prome desde Status Aparte te cu e ultimo Olimpiada di 
Tokyo 2020(a tuma luga 2021 debi na pandemia). Ta cu e 
Weganan Olimpico di Tokyo a participa un total di 49 atleta 
di Aruba na e eventonan deportivo. 


Aruba nunca no a participa na e Weganan Olimpico di 
Invierno. Tampoco nunca Aruba a logra conkista un medaya 
Olimpico. 


Ta bon pa menciona cu Comite Olimpico Arubano ta afilia na 
varios organisacion deportivo internacional manera ACNO/ 
ANOC(Association of National Olympic Committee), PANAM 
Sports, ODESUR(Organizacion Deportiva Suramericano), 
ODECABE(Organisacion 
Deportiva 
Centroamericano 
y 
Caribe) y CANOC(Caribbean Association of National Olympic 
Committee). 


Historia di e desaroyo Olimpico Arubano 
Na 1952 shete futbolista di Aruba a wordo selecta pa forma 
parti di e seleccion Antiano di futbol pa participa na e 
Weganan Olimpico di Helsinki, Finlandia. Despues a dura te cu 
e 1976 na Montreal, Canada cu un un atleta di Aruba, Willem 
Maduro a ser selecciona den e ramo di judo pa participa na e 
Weganan Olimpico. Despues na 1984, a selecciona 3 atleta 
esta Esther Croes y Nicole Hoevertsz den e ramo di artistic 
swimming y Evelyn Farrell den e ramo di atletismo riba e 
disciplinanan di 100m y 200m. E tres atletanan aki tambe 
a participa bou di Antias Hulandes. Na 1988 na e Weganan 
Olimpico di Seoul, Sur Korea varios atleta di Aruba a keda 
a selecciona a participa bou di auspicio di Comite Olimpico 
Arubano y asina nos a keda participa te cu awor. 


Actualmente Comite Olimpico su directiva ta consisti di 
mayoria hende muhe y cu un presidente femenino, e prome 
den historia di COA den sra. Wanda Broeksema. Lo demas 
miembronan ta sra. Nicole Hoevertsz, secretaria general di 
COA, miembro di e comite ehecutivo di Panam Sports y Vice 
presidente di Comite Olimpico Internacional. E otro miem- 
bronan ta Juelle Thode, Zulema Dabian-Erasmus, Perlishka 
Lockhart-Orman y Monica Pimentel, ex atleta Olimpico y 
presidente Comision di Atleta. 


Comite Olimpico Arubano a keda estableci na 
1985 ora cu Aruba a separa di Antias Hulandes 

D 
iaranson atardi riba dia International 
di Hende Muhe, Arubaaanse Voetbal 
Bond a inaugura e minivan di Academia 
Damas. Miembronan di Directiva Sra. Mil- 
dred Wever y Sra. Rosemin Croes a cor- 
ta e sinta cora y Sra. Geetanjali Khem- 
lani a batisa e minivan. Alabes e 18 hun- 
gadonan cu a gana e “Premio Excelen- 
cia den Deporta” a ricibi giftcard di AWG 
500,- pa asina gosa di tremendo trabou 
cu nan a desplega den CFU Challenge Se- 
ries na 2021. 


Despues di inauguracion tur presenta a 
wordo invita pa asina pasa riba veld pa 
algun wega amistoso entre tur damas 
presente. Diferente team nan a ser forma 
incluyendo di damas nan di Academy U-14 
& Open y damas nan di diferente clubnan 
manera Bubali, La Fama y Riverplate y 
asina damas nan a bataya contra otro riba 
veld, sigur un anochi masha placentero. 


Na final di e anochi, a haci e entrega di e 
premionan na e 4 diferente ganadonan cu 
tawata encera dos day pass pa RUI Palace 
y tambe souvenir di Arubaanse Voetbal 
Bond. AVB ta sumamente contento con e 
evento a bay y asina a celebra en grandi e 
dia Internacional di Hende Muhe, gradici- 
endo tur cu a asisti. 


“To all the female soccer players, coaches, 
referees and supporters out there: You 
are a powerful force for change and inspi- 
ration. Your passion, dedication and hard 
work have helped to pave the way for 
future generations of girls to dream big 
and pursue their goals on and off the field. 
We are proud to stand alongside you in 
the fight for gender equality in sports 
and beyond. Let’s continue to break down 
barriers and shatter stereotypes and 
show the world what women in soccer can 
do. Keep kicking goals, breaking bound- 
aries and inspiring the next generation of 
female athletes”. 


AVB a celebra dia Internacional di Hende Muhe en grandi 
cu inauguracion di e minivan di Academia Damas 


Y wega amistoso entre damas nan presente 

D 
iasabra awo, 11 di maart, cuminsando pa 8’or di ano- 
chi, un tabla lo bay bula halto aya n’e conocido y mun- 
dialmente famoso Domino Square Garden net n’e grens en- 
tre Kudawecha y Calabas. E ‘yuchi’ di Team Snor, esta Pariba 
Legends DT, biaha pasa a haya ‘een standje’ cerca e trabu- 
conan di Biba Lekker DT, bou guia di captain Trimon. Despu- 
es di a haya ‘op hun donder’ di ‘El Padrino’ himself, nada 
menos cu ‘Snor’ Perez, e a dicidi cu ta e y su team mes lo 
tin cu bay saca e sla aki afo pa su alumnonan di Pariba Leg- 
ends. Captain Trimon ta djis hala schouder y cu hari den ca- 
chete ta bisa “un pa un, tur ta haya”! 


Dus shonnan amante di domino estilo candela, prepara 
boso mes pa un sambombaso di encuentro ora cu e unico 
matematico den domino, Nelson ‘Snor’ Perez, baha cu su 
gang pa trek e cos aki recht contra Biba Lekker! Den ultimo 
tempo ta parce cu Team Biba Lekker a cuminsa crece bira 
un monster inparabel cu ta guli un team tras di otro manda 
abou. Di otro banda, e mente incansabel di Snor tampoco 
no ta para y un y tur ta ansioso pa wak cu ki ‘strategia nobo’ 
Snor lo bin e biaha aki. 
E bataya aki lo cuminsa 8’or di anochi, y manera ta di 
custumber na Domino Square Garden, entrada pa publico en 
general ta completamente gratis y durante halftime, e pasa- 
palonan ta lora en abundancia totalmente por nada. Yega y 
bin disfruta di otro anochi ‘high tension’ n’e unico Domino 
Square Garden na mundo! 


R 
ecientemente SETAR a ricibi e grato noticia di a bira un 
Gold Partner di e compania MITEL. MITEL ta e lider mun- 
dial den e mercado di comunicacion corporativo cu ta brinda 
servicio y producto den area di conexion y colaboracion. 


Pa yega na e status di Gold Partner, SETAR mester a completa 
varios proyecto exitoso y tambe logra tur certificacion nece- 
sario riba e diferente plataformanan di MITEL. Otro rekisitonan 
cu SETAR mester a cumpli cune ta certificacion den producto, 
certificacion di nos tecniconan y cierto nivel di benta di MITEL 
su producto y servicio. 


SETAR ta hopi orguyoso di e reconocemento aki. Esaki ta 
enfatisa un biaha mas e experiencia y profesionalismo den e 
area di telecomunicacion cu SETAR ta ofrece. 


E reconocemento aki tambe ta ilustra con innovativo SETAR 
ta como compania, ofreciendo solucionnan manera Hosted 
PBX, Unified Communications, MiCollab y solucion di Contact 
Center. 


Team Snor ta bin saca sla den wega grandi! 


SETAR ta logra e status di Gold Partner di e compania MITEL 

M 
inister Geoffrey Wever a cera un 
convenio cu Colombo-Holandesa 
“Holland House” na Colombia. Holland 
House ta un e di e Camaranan di Com- 
ercio Bilateral mas grandi na Colombia, 
cu hopi experiencia den asisti compa- 
nianan Hulandes ora nan kier haci ne- 
goshi cu companianan Colombiano. 


E convenio cu Holland House ta haci 
posibel cu tambe companianan di 
Aruba por haya e ayudo y cooperacion 
necesario pa haci negoshi cu compani- 
anan na Colombia. Esaki lo resulta den 
un contribucion positivo pa e economia 
di Aruba, expandiendo e netwerk 
comercial. 


Aruba su economia ta uno chikito y ta 
depende riba importacion di mayoria 
di productonan. Cu un posicion strate- 
gico den Caribe entre Merca y America 
Latino ta esencial pa explora oportuni- 
dadnan comercial cu ta na beneficio di 
nos comerciantenan y consumidornan. 


P’esey ta sumamente importante pa 
intensiva 
e 
relacionan 
economico 
cu paisnan den region. E relacion cu 
Colombia tin cu Aruba ta uno esencial 
mirando e cercania y e potencial pa 
haci diferente tipo di negoshi. 


“Un convenio y e cooperacion cu 
Holland House Colombia ta un instru- 


mento esencial pa facilita negoshi y 
inversionnan entre Aruba y Colombia y 
ta forma parti di e maneho economico 
pa nos companianan crece y nos 
consumidornan tin mas acceso na 
productonan na prijsnan mas benta- 
hoso, y asina reduci e costo di bida 
aki na Aruba”, segun minister Geoffrey 
Wever. 


E 
biaha aki Kid$preneurs a continua na Tra’i Merdia di Scol 
Dornasol na Sabana Basora. Aunke e biaha aki a conta 
cu un grupo mas chikito, e tarea di educa y inspira nos ho- 
bennan ta keda mesun importante. 


“Mi ta contento di por a mira algun mucha cu hopi gusto, 
vision, y te hasta algun conocemento di e elementonan pa 
maneha un empresa”, segun minister di Asunto Economico, 
mr Geoffrey Wever. 


E futuro briyante di Aruba ta den man di nos hobennan, y nos 
mester sigui cu esfuerso pa sostene nan den nan soñonan, 
y inspira nan pa ta e miho persona nan por ta, eliminando 
cualkier barera na nan creatividad! 


Sea den nan futuro nan lo scoge pa bira empresario of no, 
ta spera cu e curso di Kid$preneurs por yuda inspira algun 
mente hoben pa nan haci cualkier tarea cu nan lo kier eherce. 


“Nan por conta cu nos sosten”, minister Wever ta enfatisa. 


Danki un bes mas na Departamento di Asunto Economico 
y nan unidad di IDEA pa nan determinacion. Proximamente 
lo continua cu e proyecto di Kid$preneurs na Scol di 
Kudawecha. 


Minister Geoffrey Wever: 


Kid$preneurs a conclui na Scol Dornasol di Sabana Basora 


Minister Geoffrey Wever: 


Convenio cu Camara de Comercio Colombo-Holandesa na Colombia 

R 
iba Dia Internacional di Hende Muhe, Prome 
Minister Evelyn Wever - Croes a atende un 
conferencia organisa pa Lindy Croes y Julisa Ho- 
evertsz, “Ladies Leading Conference: Embrace Eq- 
uity”. 


E sala tabata yena cu hopi entusiasmo di parti 
esnan presente y a comparti hopi informacion posi- 
tivo. Prome Minister Wever - Croes ta gradici e dos 
damanan dinamico cu a organisa e conferencia aki. 
Semper e ta bon pa hende muhe inspira nos mes y 
regarda e energia pa por sigui cu trabounan. 


Finalisando Prome Minister a bisa: ‘Aruba tin hende 
muhenan fuerte, lanta door di generacion di hende 
muhenan fuerte cu a traha duro pa hende muhe ta 
unda nos ta awe. Awo nos mester carga e respon- 
sabilidad aki pa sigui crea oportunidadnan pa 
hende muhenan den futuro tambe por sigui logra 
cosnan grandi pa Aruba. Pabien na organisadonan 
cu e exitoso conferencia aki!’ 


A 
ruba a celebra International Women’s Day den gran 
forma, reconociendo e esfuerso y contribucion di em- 
presarionan hende muhe. Minister di Asuntonan Economico, 
Comunicacion y Desaroyo Sostenibel, Sr. Geoffrey Wever, a 
atende e “ribbon-cutting ceremony” pa e apertura oficial di 
Bold Properties Aruba, un empresa cu ta pertenece comple- 
tamente na partnernan hende muhe. 


Esaki ta significante pa Aruba, ya cu ta promove igualdad 
di genero y empoderamento di hende muhe den mundo di 
negoshi. Bold Properties Aruba ta creando inspiracion pa 
otro hende muhe cu ta desea di logra exito empresarial. 


Bold Properties Aruba ta un ehempel excepcional di hende 
muhe cu ta tuma carga di nan carera y ta inverti den nan 
mes. E determinacion y curashi di e propietarionan di e 
empresa ta un bon prome paso pa duna bon resultado. E 
apertura di Bold Properties Aruba tambe ta demostra cu 
muhe por prospera den campo di trabou cu ta convenciona- 
lmente domina pa hende homber, loke por ser considera un 
triunfo pa igualdad di genero. 


“Aruba ta un pais cu ta balora y promove derecho di hende 
muhe y igualdad di genero”, segun minister Wever. Esaki ta 
demostra cu hende muhe por logra loke nan ta desea, y ser 
empresario ta un ehempel di esaki. Riba Dia Internacional 
di Hende Muhe, Aruba ta festeha e exitonan actual di nos 
empresarionan muhe, y ta anhela pa mas ser inspira pa sigui 
den e pasonan manera di Bold Properties Aruba. 


Minister Wever ta desea Bold Properties Aruba tur clase di 
exito, y ta desea un bes mas tur hende muhe di Aruba, un 
feliz dia di hende muhe! 


Minister Geoffrey Wever: 


Bold Properties a inaugura nan oficina nobo riba International Women’s Day 


Premier Evelyn Wever - Croes: 


Como hende muhe nos mester carga e responsabilidad pa 
sigui crea oportunidad pa hende muhe den futuro 

E 
n conexion cu dia internacional di 
hende muhe Parlamentario drs. 
Mervin Wyatt-Ras ta felicita tur ser fe- 
menino ariba e dia aki y a trece su pens- 
amentonan padilanti. Segun e parla- 
mentario aunke ta celebra e fecha aki 
desde aña 1911 ta necesario pa refle- 
ha y sigui tuma pasonan pa trece mas 
equidad di genero. 


Te ainda mundialmente y na Aruba 
hende muhe ta biba den circunstan- 
cianan menos faborabel y cu menos 
entrada financiero. Hende muhe te 
ainda ta ser discrimina, abusa, trafica y 
maltrata, sin cu e por pone un paro na 
esaki. E aumento di casonan di abuso 
y maltrato ta papia pa nan mes. Tin 
hasta otro formanan cu ta ser inves- 
tiga cu ta grooming y sexting. Tur dia 
malhechornan ta inventa otro formanan 
di abuso y maltrato y den mayoria caso 
e victima ta e ser femenino. 


Apesar di e look deprimente aki tin dife- 
rente logronan den curso di añanan. 
Den añanan setenta a cambia ley pa 
haci posibel cu hende muhenan cu 
casa por keda traha den gobierno. Na 
aña 2003 a introduci e ley di stalking 
y e cambio di Codigo Penal pa hisa 
castigo y pone boet pa abusadornan di 
mucha/hende muhenan. A bin protec- 
cion di hende muhe pa loke ta trata 
abuso sexual den matrimonio y pa 
esnan cu ta haci trabou di prostitucion. 
Pornografia infantil a ser introduci 
den ley y a surgi proteccion pa esnan 
special of cu tin un handicap. Na aña 
2008 a cambia e Codigo Civil y e ley di 
SVB pa amplia e Verlof di Embaraso y 
Parto pa 12 siman, dunando e hende 
muhe mas tempo cu su baby prome 
y despues di parto, haciendo posibel 
alabes cu e mama trahado despues 
di parto por cria su baby cu lechi 
materno of por kolf lechi na pia di 
trabao. A introduci Vaderschapsverlof 
di 2 dia. Tambe a haci posibel pa e ser 
femenino por a haya mas pago ora 


di malesa. Wyatt-Ras como iniciado 
di diferente di e leynan menciona ta 
remarca cu no tabata facil tampoco pa 
convence otronan pa sali na defensa di 
e ser femenino. P.e. e ley di zwangersc- 
hapsverlof a tuma 7 aña pa por haya e 
actornan, dunadonan di trabou y hasta 
coleganan politico riba mesun liña pa 
sostene e cambio di ley. Despues entre 
2011-2014 a cambia leynan laboral cu 
ta beneficia tambe e ser femenino. A 
bira alabes posibel proteccion di hende 
muhe contra acoso sexual. Tambe 
grooming a ser agrega y hasta a lanta 
un Buro Vrouwenzaken, actualmente 
yama CEDEHM, dedica na empodera- 
mento di e hende muhe. Sinembargo 
ainda falta mas logro. Aunke tin mas 
mucha muhe ta caba scol cu mucha 
homber tog hende muhe ta ubica den 
e profesionan menos paga y e hende 
muhe ta ser paga menos pa haci e 
mesun trabou cu e hende homber. 


En bista cu e aña aki Nacionnan Uni a 
scoge como tema di enfoke “DigitALL: 
innovacion y tecnologia pa igualdad 
di genero, ta necesario adresa lo 
siguiente. 
Pa cu e tema aki tin cu señala cu nos 
pais ta avansando mas y mas riba e 
tereno digital y por nota cu hende 
muhenan ta mas y mas den posi- 
cionnan clave y tambe pues den posi- 
cionnan unda ta rekeri liderazgo den 
tecnologia. Wyatt-Ras ta menciona su 
mes como ehempel kende como pres- 
idente di Parlamento (2005-2009) 
tabatin e oportunidad pa lidera un era 
nobo den Parlamento cual ta digitali- 
sacion di Parlamento. Kiermen cu nos 
como hende muhe tambe por lidera 
digitalisacion. Desde e fecha aki tur 
documento cu drenta parlamento ta 
ser digitalisa y registra den e sistema 
di Decos. Foi experiencia Wyatt-Ras 
por bisa cu e proceso di bay digital 
no ta uno facil. E ta rekeri un mindset 
diferente. Ta necesario pa prepara nos 
hobennan femenimo pa cu e desaroyo 


aki y ekipa pa nan cu habilidadnan y 
ekiponan necesario. Tin cu tene cuenta 
alabes cu aspectonan social y crea 
balansa entre actividadnan digital, 
movecion sano y actividadnan social. 
No mag ta asina cu tin mucha ta keda 
atras. Nos muchanan desde chikito ta 
ser confronta cu internet y por maneha 
un iPhone of un celular. Sinembargo 
no tur mayor por permiti nan mes di 
cumpra un computer,laptop of iPad 
pa nan yiu. Aki ta necesario sosten 
na mayornan. Tin speransa pa e ser 
femenino y mas equidad di genero en 
bista cu mas mucha muhe ta cabando 
scol y ta sigui studia. Ademas tin mas 
mucha muhe cu ta skohe careranan 
como IT, ingeniero, tecnico, etc. Banda 
di stimula escogencia riba e tereno 
aki ta necesario tambe pa traha na 
prevencion. Tin mas y mas casonan di 
bullying, violencia (sexual) via internet 
y manera ta e caso actualmente tin 
casonan di sextexing. A bira mas facil 
pa predetornan drenta e mundo di 
hende muhenan y mucha muhenan pa 
medio digital. Nan ta manda mensahe 
pa despues inicia actonan (sexual) via 
telefon of internet pa despues exor- 
siona nan victima. Esakinan ta retonan 
pa e siguiente generacion cu ta haci 
educacion di nos futuro generacion 
mas complica ainda. Ta necesario pa tur 
mucha muhe haya oportunidad igual pa 
conoce medionan digital pa sin distin- 
cion di nan situacion economico nan lo 
por tin acceso na medionan digital y 
cu proteccion debido pa di e forma aki 
nan por participa na nos futuro digital 
y tecnologico innovativo. 


Parlamentario drs. Mervin Wyatt-Ras: 


Nos como hende muhe tambe por lidera digitalisacion y tecnologia innovativo 

C 
entro di Desaroyo di Hende Muhe (CEDEHM) a 
organisa un encuentro bunita na MFA Parade- 
ra den cual a trata e tema di Dia Internacional di 
Hende Muhe e aña aki “Embrace Equity”. Durante e 
encuentro nan a presenta diferente aspecto impor- 
tante di con pa duna un persona den su situacion 
personal locual cu e tin mester pa e tin participa- 
cion igual den comunidad. 


Riba Dia Internacional di Hende Muhe ta reflexiona 
riba tur locual cu hende muhe a logra, pero ta para 
keto tambe y realisa cu tin caminda pa bay ainda. 
Durante e conferencia di Nacionnan Uni cu Prome 
Minister a atende e siman aki na New York, a para 
keto na diferente crisis cu ta afectando paisnan 
rond mundo. E crisisnan aki ta afecta particular- 
mente hende muhe, mas cu hende homber, pues 
esaki ta muestra cu tin mas trabou pa haci rond 
mundo y aki na Aruba tambe, Prome Minister a 
enfatisa 


“Mi ta convenci y determina hunto cu e potencial di 
hende muhe cu tin na Aruba, pa sigui traha pa crea 
oportunidadnan pa nos mucha muhenan awe, cu 
mañan nan por yega na e posicionnan cu nos kier 
pa nan yega.” 


Prome Minister Wever - Croes ta enfatisa riba e 
importancia pa crea oportunidad pa hende muhe 
den futuro: “Si nos ta na mesa como hende muhe, 
nos no por keha si hende homber no tene nos na 
cuenta. Si no tin mas hende muhe cu ta bay den 
politica, bo no ta bay haya mas hende muhe den 
gobierno. E orey no por keha cu hende homber ta 
tuma decision sin tene cuenta cu nos.” 


Concluyendo, Prome Minister ta duna pabien na 
CEDEHM y gradici nan cu e bunita encuentro cu nan 
a organisa na MFA Paradera. Y felicita nan tambe 
cu e tremendo trabou cu como organisacion nan 
ta haci henter aña pa empodera hende muhe na 
Aruba. Ademas ta haci apelacion na henter comu- 
nidad, sector publico y sector priva, pa traha hunto 
pa stimula nos mucha muhenan pa nan desaroya 
nan mes pa ocupa e posicionnan relevante aki 
tambe den futuro. 


Prome Minister Evelyn Wever - Croes: 


‘Si nos no ta na mesa como hende muhe, nos no 
por keha si hende homber no tene nos na cuenta’ 

D 
ia Internacional di Hende Muhe tabata un 
fecha extra special pa e dos damanan Ai- 
leen Kelly y Jenniffer Figaroa. Ambos, ambicioso 
y yena cu creatividad a lansa oficialmente Bold 
Properties riba e fecha aki. 


Bold Properties ta un compania di real estate aki 
na Aruba cu ta consisti di un team completo di 
hende muhenan cu ta sostene y empodera otro 
cual ta haci e compania aki uno excepcional na 
unda cu e poder femenino ta domina. 


“Tabata un placer pa t’ey presente na e prome 
aniversario y apertura oficial di Bold Properties. 
E dos damanan, Aileen Kelly y Jenniffer Figaroa 
hunto cu nan team di hende muhe ta realisa nan 
soño di ta un compania di hende muhe Arubiano 
den e mundo di ‘real esate’ na Aruba.” 


Minister Xiomara Maduro ta desea e team 
completo hopi exito y ta gradici nan pa kere den 
Aruba y sigur den nan mesun potencial. “Be 
BOLD ladies!” tabata palabra final di e manda- 
tario. 


Riba Dia Internacional di Hende Muhe 


Minister Xiomara Maduro tabata presente na e prome 
aniversario y apertura oficial di Bold Properties 

E 


fecha 18 di maart ta core manera 


un liña cora den historia di Aruba. 


Nos ta recorda cu 75 aña pasa un lid- 


er determina a yega Hulanda, den su 


poder un documento cu 2147 nomber 


di firmante, cu un mocion bon prepara 


cu a entrega y a wordo acepta na Mesa 


Rondo, Den Haag. 


18 di maart a wordo scogi pa introduci 


nos simbolonan nacional: nos bandera 


y nos himno. Celebracion di Aruba su 


dia nacional, su Status Aparte ta wordo 


celebra riba e fecha 18 di maart. Esaki 


tin su motibo, e tin su historia palpante 


su tras. Un historia cu t’ey pa gener- 


acionnan cu bin. 18 di maart no ta 


un fecha cu a wordo scogi sin mas. E 


aña aki, Aruba ta celebra e hubileo di 


Platinum ya cu ta 75 aña pasa e mocion 


conoci como mocion 18 di maart cu e 


deseo ferviente di e pueblo di Aruba ta 


‘baas den su mes cas’ a wordo entrega 


na Mesa Rondo na Den Haag dor di 


Shon A Eman. Na 1986 e anhelo di e 


pueblo a keda cumpli, esaki despues di 


un lucha largo y tenaz cu a cuminsa na 


inicio di siglo 20. 


18 di maart 1948 


Entre 28 di september 1947 y 11 di 


januari 1948, e lidernan politico Henny 


Eman sr., su yiu Albert ‘Shon A’ Eman 


y Aristides Wever, compaña pa Juan 


Chabaya ‘Padu’ Lampe, a organisa no 


menos cu 42 encuentro rond Aruba. 


Esaki den un tempo cu no tabatin e 


infrastructura cu tin awe. No tabatin 


medionan social, coriente no tabata 


algo comun y un biahe pa Hulanda 


tabata manera un biahe rond mundo, 


y asina mes a logra cosnan grandi pa e 


sila chikito aki. Lampi di kerosin tabata 


ilumina e reunionnan aki. Un pueblo 


determina y consciente tabata asisti pa 


firma un peticion pa ta ‘baas den nan 


mes cas’. Resultado di e encuentronan 


aki tabata un peticion cu nomber y 


firma di 2147 hombernan Arubiano. 


E tempo ey hende muhe no tabatin 


derecho di voto ainda. 


E 2147 Arubianonan balente aki a 


duna muestra di e determinacion di 


un pueblo pa yega na su soberania. E 


protesta, e anhelo pa ta ‘baas den nos 


mes cas’ no tabata algo nobo den e 


temponan ey, pero si tabata e prome 


bes cu Arubianonan a tuma un posi- 


cion firme y esaki a duna su frutonan. 


E hoben politico y abogado Shon A 


Eman hunto cu un delegacion a biaha 


pa Hulanda y durante un conferencia 


di Mesa Rondo, cu simbolicamente ta 


marca e igualdad cu tabata kier den 


Reino, Shon A Eman a haci entrega 


di e peticion na su Mahestad Reina 


Wilhelmina. Algun siman despues, riba 


un diamars 18 di maart 1948, Shon 


A a entrega den nomber di Aruba un 


mocion den cual e ta pidi un ‘uitzonder- 


lijke status’, e status aparte pa Aruba 


den Reino. Shon A, kende a keda Den 


Haag mientras su delegacion a regresa 


Aruba, durante un discurso ardiente 


y conmovedor a convence e delega- 


cionnan di Hulanda, Corsou y Surnam 


durante final di e Conferencia di Mesa 


Rondo cu Aruba tin e derecho di tin 


un posicion extraordinario dentro di 


Reino. E mocion di 18 di maart 1948 


y e peticion cu nomber di e firman- 


tenan a keda acepta y a bira e fundeshi 


di nos autodeterminacion dentro di 


Reino Hulandes y a para na cuna di 


nos Status Aparte. Tur aña Aruba ta 


celebra e balentia y determinacion di 


esnan cu a bay nos dilanti. Esaki ta 


wordo haci na monumento 18 di Maart 


durante un homenahe na tur esnan cu 


den e periodo entre september 1947 y 


maart 1948 a construi e fundeshi aki. 


18 di maart 1948 – 18 di maart 2023 
75 aña pasa Shon A Eman ta haci entrega 
di e mocion historico di 18 di maart 


“De Conferentie Nederland-Suriname-Curaçao: kennis genomen hebbende van de wens, door de ter 
conferentie aanwezige afgevaardigde van de bevolking van Aruba naar voren gebracht, om aan dat eiland bij 
de instelling van een nieuwe rechtsorde voor het Koninkrijk een afzonderlijke status te verlenen, teneinde op 
staatkundig, economisch en cultureel gebied aan de bevolking van het eiland bevrediging te schenken”…. 


Diabierna, 10 Maart 2023 
AWEMainta 
23 


Fortaleza Pa Famia 


E Palabra di Dios no ta un entretenimento, no ta algo pa haci wega of bofon di dje, e ta poder di Dios pa esun cu ta kere, 
y tambe liberacion pa tur esnan cu ta mara den gara di scuridad. 


Mundo completo ta pasando bao di un nubia scur di desobediencia, den tur sentido, tanto den famia, social y spiritual. 


Ta parce manera hende a perde cabes y perde caminda di Dios, maldad ta wordo aproba, mientras cu bondad ta wordo 
rechasa, pero Dios keto bay kier papia cu esun cu kier tende. 


Awe nos ta trece pa bo, locual ta consecuencia di desobediencia pa, abo y bo famia por ta na altura. 


Desobediencia na Dios ta trece lo siguiente den bo Hogar: 
• Confusion: (1 Corintionan 14:33) Pasobra Dios no ta un Dios di confusion sino di pas. 
• Conflicto: (Efesionan 4:31) Laga tur amargura, furia, rabia, griteria, wordo kita for di boso, hunto cu tur malisia. 
• Causa dolor: (2 Corintionan 13:5) Samina boso mes pa wak si boso ta den e fe. Of boso no ta reconoce di boso mes cu 
Hesus Cristo ta den boso. 
• Falta di pordon: (Proverbionan 28:14) Bendiciona ta e hende cu semper tin temor, ma esnan cu ta haci curason duro lo 
cay den calamidad. Laga nos pordona otro mescos cu Dios a pordona nos, pasobra si nos no pordona otro Dios tampoco 
ta pordona nos. 
• Depresion: (Proverbionan 12;25) Ansha den curason di hende ta hacie abati, ma un bon palabra ta hacie contento. 
• Disciplina: (Job 5:17) Bendiciona ta e homber cu Señor ta reprende, p’esey no desprecia e disciplina di e Todopoderoso. 
Disciplina semper ta hiba nos na crecemento, Dios ta disciplina esun cu e ta stima. 


Kico ta pasa ora un pais wordo guia, apoya of pusha den inmoralidad y desobediencia na Dios. 
Desobediencia ta trece castigo di Dios. (Levitico 26:14 & Jeremias 30:1-24) 
Desobediencia ta trece huicio di Dios. (1 Cronicas 21:14+15) 
Desobediencia ta lanta rabia y furia di Dios, (Romanos 1:18-32) Salmo 7 : 10-1.) 
Desobediencia ta hiba hende fierno. (Proverbionan 11:21) Mateo 13:41+42) 
Desobediencia ta stroba bendicion (Deuteronomio 28:15) 
Desobediencia ta rebaha hende. (1 Samuel 16:1) 
Desobediencia ta trece morto. (Santiago 1:14-15) 
Desobediencia ta trece malesa. (2 Cronicanan 21: 14+15) 
Desobediencia ta pone Señor cera cielo. (Deuteronomio 11:16+17) 
Desobediencia no ta laga hende drenta e tera priminti. ( Numbernan 20:8-12) 


Porta un hende ta pensa na unda mi ta saca tanto tempo pa lesa tanto cos asina, pero laga nos ta serio miho nos lesa awe 
y obedece cu nos yora mañan cu Dios kier, pasobra rond mundo nos ta mira con palabra di Dios ta cumpli, pasobra cielo 
y tera lo pasa, pero e palabra di Dios lo permanece pa semper. 


Ta para skirbi den Galationan 1:9: Manera nos a bisa caba, asina mi ta bolbe bisa awor: Si cualkier hende predica na boso 
un evangelio contrario, na esun cu boso a ricibi, cu e sea maldiciona. Ta tempo pa bisa, predica, papia, canta e palabra 
manera e ta, pasobra si nos no bisa hende e berdad, hopi lo keda decepciona y hopi lo bay perdi, pasobra esey ta e plan 
di e enemigo, pa mantene hende den scuridad y desobediencia. 


Pero riba tur esaki e palabra di Dios ta siña nos cu hende no tin mester di keda biba den pica, pasobra si nos confesa nos 
pica Dios ta fiel y husto di pordona nos, nos picanan y libra nos di tur inhusticia. (I Juan 1;9), 
Esun cu sconde su pica lo no prospera, ma esun cu confesa y laga nan lo haya misericordia (Proverbionan 28:13). 


Sinceramente, Pastor Marcel Balootje 


Consecuencia di desobediencia 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu profundo tristeza nos ta anuncia cu a fayece: 


Rey Tromp 
*28-10-1951 - †26-02-2023 


Na nomber di su: 
Esposa: Maria Ramona Reyes 


Yiu di criansa: Jaquelis Cacillas 


Rumannan: 
Casimiro Tromp 
Cristina Tromp 
Filomena Tromp 


Sobrino(a)nan: 
Eric Tromp 
Sussy Lacle 
Carlina Ortega 
Israel Ortega 
Xiemena Ortega 
Sarah 
Sharuska 
Miriam Tromp 


Bisiñanan Stima: 
Linda, Gerlin y Maria 


Demas famia, su amigonan di Madiki, primo(a) 
nan y tur famia Tromp 
Despensa nos si den nos tristeza nos por a lubida 
un of otro persona 


Ta invita demas famia, bisiña, amigo- y 
conocirnan, pa e acto di despedida cual lo tuma 
lugar Diabierna 10 di maart 2023, for 2 or pa 4 or 
di atardi na Aurora Funeral Home. Cremacion lo 
tuma lugar den seno familiar. 


Ta lamenta cu despues di despedida no ta ricibi 
bishita di condolencia na cas. 


“My flesh and my heart Mmy fail, 
but God is the Strength of my heart 
and My portion forever.” 
Psalm 73:26 


We announce the passing of: 


Nilo Orbase Grajo 


*02-09-1962 - †06-03-2023 


Gradicimento 


Pa medio di esaki, famia Simon ta gradici tur 
esnan cu di un of otro manera a duna sosten y 
consuelo den e momentonan dificil aki. 


Richard Simon 


Palabra di danki na su amistadnan cu a aprecie 
y a compañe te na su ultimo momentonan. 


Un gradicimento di profundo di nos curason pa 
Staff y Personal di “Cas di Machi”. 


Boso amor y cuido pa Richard ta algo invaluable. 
Danki pa e cuidé, 
ora mas e tawata mester di dje. 
Dios benidshona e bunita trabao di cuida 
anciano y enfermo. 


Left to mourn are his: 


Wife: 
Janet Grajo 


Children: 
Abegail Janil van der Velden 
Christopher Neil Grajo 


Son in law: 
Tony van der Velden 


Siblings: 
Myrna Hernando 
Noli Grajo Jr. 
Eddie Grajo 
Edwin Grajo 


Sister-in-law: 
Bhing Cabudol 
Blessie Grajo 


Opportunity for condolences: 
Wednesday, March 8, 
and Thursday, March 9 2023, at 
Aurora Funeral Home from 07:00 
to 09:00 pm. 


Cremation will take place on 
Friday, March 10, 2023, at Aurora 
Funeral Home from 10:00 to 
11:00 am. 


Gradicimento y Invitacion 


Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 


Manuel 
Goncalves Norberto 


Boso muestra di atencion ta di hopi 
aprecio y un gran sosten pa nos. 


Un danki na un y tur cu a 
manda carchi, krans, whatsapp, 
email y a hasi yamada nan telefonico. 


Tambe na Aurora Funeral Home 
pa cu su bon servicio y atencion. 
Boso muestra di atenshon tabata 
un gran consuelo pa nos. 


Na mes momento nos ta invita 
famia, bisiña-, amigo- y conocirnan 
pa compaña nos na 3 Santo Sacrificio di Misa 
na misa Inmaculada Concepcion na Sta. Cruz; 
diasabra 11 maart pa 7or di anochi, 
diaheubs 16 maart pa 7or di anochi y 
diadomingo 19 maart pa 8or di mainta 

Cu profundo tristesa pero conforme cu boluntad di 
Dios nos ta anuncia fayecimento di: 


Catharina 
Eugenia Lopez 
*04 September 1926 †04 Maart 2023 


Na nomber di su: 
Rumannan: 
Helena Lopez 
Mercelina Tromp Lopez 
Pascualita Lopez 


Subrino manera yiu: 
David Abello Lopez & Yuliet Abello Lopez 


Subrinonan: 
Teofilo “Tito” Tromp y famia 
Luis “Luwi” Enrique y famia 
Roberto “Betto” Carlos Tromp y famia 
Justo Lopez y famia 
Regina Schwengle 
Helena Lopez y famia 
Eugenia Lopez y famia 
Manuel Lopez y famia 
Marva Lopez y famia 
Damasco Lopez y famia 
Iris Lopez y famia 
Zulma Lopez y famia 
Soraida Chirino y famia 
Rubin Lopez y famia 
Salvador Lopez y famia 
Linda Koolman y famia 
Robby Koolman y famia 
Lucia Tromp Wever y famia 
Shon Pe Wever y famia 
Rita Wever y famia 
Rosa Dania Wever y famia 
Elizabeth Wever y famia 
Roy Wever y famia 
Angely Cruz Wever y famia 


Amistadnan stima di cas: 
Chela Geerman 
Filomeno “Meno” Wever 
Fillomena Wever 
Lucia Wever 
Marvis Ridderstap Wever 


Cu un gradicimento inmenso na Tito Tromp pa cu a 
yuda na su ultimo momentonan 


Kier a invita tur conocir pa e acto di despedida cual 
lo tuma lugar diabierna 10 di Maart di 9or pa 11or 
di mainta na Pray Funeral Home San Nicolaas sigi pa 
cremacion. 


“the Lord gave and the Lord has taken away; blessed 
be the name of the Lord” (Job 1:21) 


With Saddened And Grateful Hearts, 
We Announce The Death Of: 


Roland Tennyson Wilson 
Also Known As “Captain” Or “Roly-Poly” 
*06 September 1941----† 04 March 2023 


Circling searchingly in the waters of this world in 
motor merchantships; Navigating the seas of happiness 
through sharing lasting friendships; Piloting all my 
being’s vessels within caring memories of beloveds; 
Fastening moorings steadily alongside even distant 
ports in the afternow 


Children: 
Rauru Wilson & Family (Norway) 
Stefanie Johansson (Norway) 
Janice Wilson (Aruba) 


Siblings: 
Joan Wilson (Aruba) 
Cornelius Wilson (Netherlands) 
Sandra Wilson & Family (Aruba) 
Norman Wilson (Deceased) Bonaire 
Glenn Wilson (Deceased) Aruba 


Grandchildren: 
Theodor, Selma & Aaron Wilson (Norway) 


Nieces & Nephews: 
Guiletta Herold-Wilson & Family (Usa) 
Efia Scuotto-Luis & Family (Curaçao) 
Fedon Wilson & Family (Grenada/Usa) 
Malcolm Wilson (Bonaire) 
Lloyd Wilson & Family (Netherlands) 
Henri Wilson & Family (Aruba) 


In-Laws: 
Marjolein Wilson-Finies 


Direct & Extended Families: 
Wilson, Euson, Jones, Marsden, Mcdonald, Brooks, 
Tearr, Berkel, Connor, Martijn, Royer, Granger, 
Van Aanholt, Maxwell, Warner, Richardson, Bosch, 
Weberstadt, Welles, Coffie, Trieu, Van Veen, Van 
Putten, Viapree-Mars, Finies, Bes, Frans, De Wolff, 
Thode 


Close Friends, Ex-Colleagues And Other Dear Ones: 
In Aruba, Boneiru, Korsou, St Maarten, Statia, Saba, 
The United States Of America, Grenada, Jamaica, 
The Netherlands, The United Kingdom, Norway And 
Australia. 


Most Sincere Apologies To Anyone Inadvertently 
Omitted Hereabove. 


Gratitude To All Who Assisted In Making This Stage 
Of Roland’s Life As Comfortable Possible. 


Ceremonies Allowing Taking Leave Of The Deceased 
And Offering Of Condolences, Followed By 
Cremation, Will Take Place At Pray Funeral Home, 
San Nicolas, from 09:00 to 11:00 hrs on saturday 11 
march 2023. 


Regretfully No Other Opportunities For Condolences 
Will Be Possible. 


Jehová es mi pastor, nada me faltara. 
Salmo 23:1 


Nos ta anuncia fayecimento di 


Hilario Dijkhoff 
14 januari 1944 – 5 maart 2023 
“mihor conoci como Jay” 


Na nomber di su: 
Esposa: 
†Mercedes Dijkhoff-Sanchez 


Yiunan: 
Carlos Alberto Dijkhoff 
Marianela Dijkhoff & Naichel Scharbaai 


Nieto(a)nan: 
Sebastian & Soraya, Brandon, Gabriela & 
Miguel, Thiara & Claymore, Daniëlla, Aaliyah 


Bisanietonan: 
Louay 
Nadinah 


Rumannan: 
† Nicolaas Dijkhoff & Wica 
† Venancio & † Maria Dijkhoff 
Gumersindo & Annie Dijkhoff 
† Bertha Dijkhoff 
Benvenuta Y Canisio Di Vecchia 
Novito Dijkhoff 
Angel & Groxi Dijkhoff 
Violanda & † Nelson Lampe 
Edwin & Dora Dijkhoff 
Margarita & Harrie Aalders 


Sobrino & sobrinanan, 
Primo & primanan 


Mescos cu famia: 
Gerardo & Lucina Perez, 
Jose Comas y famia 


Bisiñanan: 
Famia Wiersma, 
Famia Zhen, 
Famia Martinez 


Demas famia y conocir: 
Dijkhoff, Sanchez, Galan Salamanca, 
Lobaton Fuchs, Scharbaai, Maduro, Lacle, 
Maria, Lampe, Geerman, Di Vecchia, 
Erasmus, Goitia, Gomez, Saitch, Martinez, 
Soto, Comas, Perez, Benavidez, Kelly, 
Villegas, Krozendijk, Dirksz, Su rumannan 
Testigo di Jehova. 


Ta invita pa acto di condolencia cu lo tuma 
lugar diabierna 10 di maart 2023 na Aurora 
di 7or pa 9or di anochi. 


Acto di entiero lo tuma lugar diasabra 11 
di maart 2023 na Salon di Reino di testigo di 
Jehova na Bubali 5F di 2or pa 4or di atardi 
y despues lo sali bai pa santana central na 
Sabana Basora. 


Despensa nos si den nos tristeza nos por a 
luibida un of otro persona. 


Despues di despedida nos no ta ricibi bishita 
na cas. 


